Η **Κάμαλα Ντέιβι Χάρις** (*αγγλικά: Kamala Devi Harris‎‎*, γενν. 20 Οκτωβρίου 1964), είναι Αμερικανίδα πολιτικός και δικηγόρος, που υπηρετεί ως 49η Αντιπρόεδρος των Ηνωμένων Πολιτειών από το 2021. Είναι μέλος του Δημοκρατικού Κόμματος. 

Υπηρέτησε επίσης, ως Γερουσιαστής των Ηνωμένων Πολιτειών για την Καλιφόρνια από το 2017 έως το 2021. Προηγουμένως υπηρέτησε, ως 32η Γενική Εισαγγελέας της Καλιφόρνιας από το 2011 έως το 2017, ενώ και ως περιφερειακή Εισαγγελέας του Σαν Φρανσίσκο από το 2004 έως το 2011. 

Είναι η πρώτη γυναίκα Αντιπρόεδρος των Ηνωμένων Πολιτειών, η υψηλότερη θέση που έχει αναλάβει γυναίκα στις ΗΠΑ, ενώ είναι και η πρώτη Αφροαμερικανίδα και η πρώτη Ινδοαμερικανή Αντιπρόεδρος.

Βιογραφία
---------

##### Πρώτα χρόνια

Η Κάμαλα Χάρις, γεννήθηκε στο Όουκλαντ της Καλιφόρνιας, στις 20 Οκτωβρίου 1964. Μεγάλωσε στο Μπέρκλεϊ της Καλιφόρνιας και στο Μόντρεαλ του Καναδά. Είναι κόρη του Αφροαμερικανού Καθηγητή Οικονομικών του Πανεπιστημίου του Στάνφορντ, Ντόναλντ Τζ. Χάρις και της Ινδής Βιολόγου και Ερευνήτριας του Πανεπιστημίου του Μπέρκλεϊ, Σιαμάλα Γκοπαλάν. 

Όταν ήταν επτά χρονών, οι γονείς της χώρισαν, έτσι όταν έγινε δώδεκα ετών (1976), η Κάμαλα και η αδερφή της, μετακόμισαν μαζί με την μητέρα τους, στο Μόντρεαλ του Καναδά, όπου η Χάρις φοίτησε σε γαλλόφωνο σχολείο και αργότερα σε αγγλόφωνο. Το 1982, επέστρεψε μόνιμα στις ΗΠΑ. 

##### Σπουδές

Είναι πτυχιούχος Πολιτικής Επιστήμης και Οικονομικών από το Πανεπιστήμιο Χάουαρντ της Ουάσινγκτον (1986) και Νομικής από το Πανεπιστήμιο της Καλιφόρνιας (1989). Το 1990, έγινε μέλος της Ένωσης Δικηγόρων της Καλιφόρνιας. 

##### Εργασία

Το 1990, προσλήφθηκε ως πληρεξούσια δικηγόρος στην κομητεία Αλαμίντα της Καλιφόρνιας. Στη δεκαετία του 1990 εργάστηκε στο Γραφείο του Εισαγγελέα του Σαν Φρανσίσκο, ως βοηθός εισαγγελέα. Το 2000, η Χάρις, ανέλαβε Υπεύθυνη του τμήματος Υπηρεσιών Οικογένειας και Παιδιών στο Δημαρχείο του Σαν Φρανσίσκο. 

Το 2004 εξελέγη Περιφερειακή Εισαγγελέας του Σαν Φρανσίσκο. 

#### Προσωπική ζωή

Είναι παντρεμένη με τον Αμερικανό δικηγόρο Ντάγκλας Έμχοφ, από το 2014, ο οποίος έχει δύο παιδιά από τον προηγούμενο γάμο του. 

Η ίδια είναι μέλος της Αμερικανικής Βαπτιστικής Εκκλησίας των ΗΠΑ. 

Έχει μια μικρότερη αδερφή, την Μάγια Χάρις (γεν. 1967), η οποία είναι επίσης δικηγόρος και συγγραφέας.

Πολιτική
--------

Η Κ. Χάρις το 2004, ως Εισαγγελέας του Σαν Φρανσίσκο, με την τότε ηγέτη της μειοψηφίας της Βουλής, Νάνσι Πελόζι
### Εισαγγελέας του Σαν Φρανσίσκο (2004-2011)

Στις εκλογές του Εισαγγελέα του Σαν Φρανσίσκο, στις 29 Δεκεμβρίου 2002, η Κάμαλα Χάρις, εκλέχθηκε Περιφερειακή Εισαγγελέας της Κομητείας και της Πόλης του Σάν Φρανσίσκο, με ποσοστό 56,5%. Ανέλαβε το αξίωμα της Εισαγγελέως, στις 8 Ιανουαρίου 2004. Επανεξελέγη στις εκλογές του 2007, με σχεδόν καθολική πλειοψηφία, με ποσοστό 98,5%. 

Ως Εισαγγελέας του Σαν Φρανσίσκο, χαρακτηρίστηκε για την σκληρή στάση που έλαβε στην καταπολέμηση του εγκλήματος και την αύξηση των ποινών. 

### Γενική Εισαγγελέας της Καλιφόρνιας (2011-2017)

Η Χάρις, ως Γενική Εισαγγελέας, ύστερα από την σύλληψη σπείρας το 2011.

Στις εκλογές Γενικού Εισαγγελέα της Καλιφόρνιας, στις 2 Νοεμβρίου του 2010, Η Κάμαλα Χάρις, εξελέγη Γενική Εισαγγελέας της Καλιφόρνιας, θέση την οποία ανέλαβε στις 3 Ιανουαρίου 2011. Στις εκλογές της 4ης Νοεμβρίου 2014, επανεκλέχθηκε στο αξίωμα με ευρύ προβάδισμα. 

Η Κάμαλα Χάρις, ως Γερουσιαστής, ανακρίνοντας τον υποψήφιο Ανώτατο Δικαστή, Μπρετ Κάβανο, το 2018. 
Η Κάμαλα Χάρις στο SF Pride Parade 2019.
### Γερουσιαστής των Ηνωμένων Πολιτειών (2017-2021)

Στις 8 Νοεμβρίου 2016 κατάφερε να νικήσει τη Λορέτα Σάντσες στις εκλογές για τη Γερουσία για να διαδεχθεί την γερουσιάστρια Μπάρμπαρα Μπόξερ. Η Χάρις έγινε η τρίτη Γερουσιαστής της Καλιφόρνια και η πρώτη με τζαμαϊκανές ή ινδικές καταβολές. Ανέλαβε το αξίωμά της στις 3 Ιανουαρίου 2017. 

##### Πολιτικές θέσεις ως Γερουσιαστής

Η Χάρις υποστήριξε το Medicare-for-all, τη νομιμοποίηση της χρήσης μαριχουάνας για ευφορικούς σκοπούς, τη θέσπιση νόμου DREAM για τα παιδιά μεταναστών και τη μείωση των φόρων για τις εργαζόμενες και τις μεσαίες τάξεις, αυξάνοντας τους φόρους στις επιχειρήσεις και το πλουσιότερο 1% των Αμερικανών. Η Χάρις επίσης, είναι γνωστή για τις σκληρές ανακρίσεις "εισαγγελικού τύπου" που έκανε ως Γερουσιαστής, σε υποψήφιους κυβερνητικούς αξιωματούχους.

Προεδρική εκστρατεία 2020
-------------------------

Η Κάμαλα Χάρις, κατά την προεκλογική της εκστρατεία για το χρίσμα των Δημοκρατικών, στο Ντι Μόιν της Άιοβα. 
Η Κάμαλα Χάρις, ανακοίνωσε την υποψηφιότητά της για την προεδρική εκλογή των Ηνωμένων Πολιτειών του 2020, στις 21 Ιανουαρίου 2019. 

Ανήγγειλε επίσημα την εκστρατεία της για την διεκδίκηση του χρίσματος του Δημοκρατικού Κόμματος για την Προεδρία των ΗΠΑ, στις 27 Ιανουαρίου 2019, σε μια συγκέντρωση στο Όουκλαντ  όπου δεσμεύθηκε να αγωνιστεί για τη «μεγαλύτερη φορολογική περικοπή στη μεσαία τάξη εδώ και μια γενιά», προωθώντας προοδευτικά ζητήματα. 

Το συλλαλητήριο προσέλκυσε περισσότερους από 20.000 συμμετέχοντες με επιπλέον 12.000 γύρω από το χώρο. Στις 3 Δεκεμβρίου 2019, αποσύρθηκε από την εκστρατεία της για το χρίσμα των Δημοκρατικών, λόγω έλλειψης χρημάτων.

Εκστρατεία για την Αντιπροεδρία το 2020
---------------------------------------

Το λογότυπο της Προεδρικής εκστρατείας Μπάιντεν-Χάρις. 
Από τον Μάιο του 2020, υπήρχε φημολογία για την Κάμαλα Χάρις, για την επιλογή πιθανής συνυποψήφιας του Τζο Μπάιντεν, για την Αντιπροεδρία των ΗΠΑ, αφού πρώτα είχε δεσμευτεί να επιλέξει γυναίκα συνυποψήφια.

Στις 11 Αυγούστου 2020 οι φήμες επιβεβαιώθηκαν, και ο υποψήφιος του Δημοκρατικού κόμματος για την Προεδρία των ΗΠΑ, Τζο Μπάιντεν, ανακοίνωσε ότι επέλεξε την Κάμαλα Χάρις ως συνυποψήφια και υποψήφια αντιπρόεδρό του. Έτσι, έγινε η τρίτη υποψήφια γυναίκα αντιπρόεδρος των ΗΠΑ, μετά την Τζεραλντίν Φεράρο (1984) και την Σάρα Πέιλιν (2008). 

### Εκλογή ως Αντιπρόεδρος των ΗΠΑ (2020)

Στις 7 Νοεμβρίου 2020, ύστερα από την νίκη του Δημοκρατικού συνυποψήφιού της Τζο Μπάιντεν, εξελέγη **Αντιπρόεδρος των Ηνωμένων Πολιτειών**, στις εκλογές του 2020. Έλαβε μαζί με τον Τζο Μπάιντεν, 81.283.495 ψήφους και 306 εκλεκτορικές ψήφους έναντι 74.222.484 ψήφων και 232 εκλεκτορικών ψήφων του Ρεπουμπλικανού ανθυποψηφίου της και εν ενεργεία Αντιπροέδρου, Μάικ Πένς. 

Είναι πρώτη γυναίκα στην ιστορία των Ηνωμένων Πολιτειών που λαμβάνει την υψηλότερη θέση ανάμεσα στις γυναίκες εκλεγμένες αξιωματούχους, ενώ επίσης είναι η πρώτη γυναίκα Αντιπρόεδρος.

Αντιπρόεδρος των Ηνωμένων Πολιτειών (2021-)
-------------------------------------------

### Αντιπροεδρία (2021-)

Η Κάμαλα Χάρις, ορκίζεται ως Αντιπρόεδρος των ΗΠΑ, στις 20 Ιανουαρίου 2021. 
Στις 20 Ιανουαρίου 2021, η Κάμαλα Χάρις, ορκίστηκε από την Ανώτατη Δικαστή Σόνια Σοτομαγιόρ (πρώτη ισπανόφωνη δικαστή στο Ανώτατο Δικαστήριο), ως η 49η Αντιπρόεδρος των Ηνωμένων Πολιτειών, στην ορκωμοσία του Τζο Μπάιντεν, στο Καπιτώλιο των Ηνωμένων Πολιτειών. 

Είναι η πρώτη γυναίκα, η πρώτη αφροαμερικανίδα και η πρώτη αμερικανοασιάτισσα, που αναλαμβάνει το αξίωμα της Αντιπροέδρου, στην ιστορία των Ηνωμενων Πολιτειών. 

Ο Σύζυγός της, Ντάγκλας Έμφοχ, ύστερα από την ορκωμοσία της Χάρις, ως Αντιπρόεδρος των ΗΠΑ, έγινε ο πρώτος "Δεύτερος Κύριος των Ηνωμένων Πολιτειών".

Η Κάμαλα Χάρις και η Γερμανίδα Καγκελάριος Άνγκελα Μέρκελ, Ιούλιος 2021
Στις 19 Νοεμβρίου 2021, η Χάρις, αναμένεται να αναλάβει χρέη Προέδρου των Ηνωμένων Πολιτειών, κατά την διάρκεια κολονοσκόπησης στην οποία θα υποβληθεί ο Πρόεδρος Τζο Μπάιντεν.

Εκλογική ιστορία
----------------

### Εκλογές Γενικού Εισαγγελέα

Γενική Εκλογή Γενικού Εισαγγελέα της Καλιφόρνιας, 2010| Κόμμα | Υποψήφιος | Ψήφοι | % | ±% |
| --- | --- | --- | --- | --- |
|  | **Δημοκρατικό** | **Κάμαλα Χάρις** | **4,442,781** | **46.1%** | **-10.2%** |
|  | Ρεπουμπλικανικό | Στίβ Κούλεϊ | 4,368,624 | 45.3% | +7.2% |
|  | Πράσινο | Πίτερ Άλεν | 258,879 | 2.7% | +0.4% |
|  | Ελευθεριακό | Τίμοθι Τζ. Χάναν | 246,583 | 2.6% | +0.5% |
|  | Ανεξάρτητοι Αμερικανοί | Νταϊάν Τέμπλιν | 169,993 | 1.8% | N/A |
|  | Ειρήνη και Ελευθερία | Ρόμπερτ Τζ. Έβανς | 160,416 | 1.7% | +0.5% |
| Συνολικοί Ψήφοι | ***9,647,276*** | ***100.0%*** | N/A |
|  | **Παραμονή** Δημοκρατικών |

Γενική Εκλογή Γενικού Εισαγγελέα της Καλιφόρνιας, 2014| Κόμμα | Υποψήφιος | Ψήφοι | % |
| --- | --- | --- | --- |
|  | **Δημοκρατικό** | **Κάμαλα Χάρις (εν ενεργεία)** | **4,102,649** | **57.5** |
|  | Ρεπουμπλικανικό | Ρόναλντ Γκολντ | 3,033,476 | 42.5 |
| Συνολικοί Ψήφοι | ***7,136,125*** | ***100.0%*** |
|  | **Παραμονή** Δημοκρατικών |

### Εκλογές Γερουσίας των ΗΠΑ

Εκλογές της Γερουσίας των Ηνωμένων Πολιτειών στην Καλιφόρνια, 2016| Κόμμα | Υποψήφιος | Ψήφοι | % |
| --- | --- | --- | --- |
|  | **Δημοκρατικό** | **Κάμαλα Χάρις** | **7,542,753** | **61.6%** |
|  | Δημοκρατικό | Λορέτα Σάντσες | 4,701,417 | 38.4% |
| Συνολικοί Ψήφοι | ***12,244,170*** | ***100.0%*** |
|  | **Παραμονή** Δημοκρατικών |

### Προεδρικές εκλογές

Προεδρική Εκλογή των ΗΠΑ, 2020| Κόμμα | Υποψήφιος | Ψήφοι | % | Εκλεκτορικές 
Ψήφοι |
| --- | --- | --- | --- | --- |
|  | **Δημοκρατικό** | **Τζο Μπάιντεν / Κάμαλα Χάρις** | **81,283,495** | **51.37%** | **306** |
|  | Ρεπουμπλικανικό | Ντόναλντ Τραμπ / Μάικ Πενς (εν ενεργεία) | 74,222,484 | 46.86% | 232 |
|  | Ελευθεριακό | Τζο Τζόργκενσεν / Σπάικ Κόχεν | 1,865,620 | 1.17% | 0 |
|  | Πράσινο | Χάουι Χόκινς / Άντζελα Ουόρκερ | 404,021 | 0.26% | 0 |
|  | Υπόλοιπα | Υπόλοιποι | 626,210 | 0.40% | 0 |
| Συνολικοί Ψήφοι | **158,381,459** | **100.00%** |
|  | **Επανάκτηση** Δημοκρατικών από Ρεπουμπλικανούς |

Δείτε ακόμη
-----------

* Αντιπρόεδρος των ΗΠΑ
* Κατάλογος Αντιπροέδρων των ΗΠΑ
* Τζο Μπάιντεν
* Γερουσία των ΗΠΑ

Παραπομπές
----------

1. ↑  «Speakers, Honorary Degree Recipients: 2000 to present». Πανεπιστήμιο της Νότιας Καλιφόρνιας. Ανακτήθηκε στις 8  Νοεμβρίου 2020.
2. ↑  «Recipients of Honorary Degrees and Other University Honors (by year)». Πανεπιστήμιο Χάουαρντ. Ανακτήθηκε στις 8  Νοεμβρίου 2020.
3. ↑  «Time». (Αγγλικά) *Τάιμ*. Time Inc.. Νέα Υόρκη. Ανακτήθηκε στις 31  Ιανουαρίου 2022.
4. ↑  «Κάμαλα Χάρις: Η 'σκληρή' εισαγγελέας που αναδείχθηκε σε υπέρμαχο της κοινωνικής δικαιοσύνης». *www.news247.gr*. Ανακτήθηκε στις 16 Ιανουαρίου 2021.
5. ↑  «Kamala Harris» (στα αγγλικά). *Wikipedia*. 2020-12-23. .
6. ↑  Viser, Matt (January 21, 2019). «Kamala Harris enters 2020 Presidential Race». *Washington Post Newspaper*.. Ανακτήθηκε στις January 22, 2019.
7. ↑  «Kamala Harris» (στα αγγλικά). *Wikipedia*. 2020-12-23. .
8. ↑  «Watch Kamala Harris' intense interrogations on the Hill». *WKBT* (στα Αγγλικά). Αρχειοθετήθηκε από το πρωτότυπο στις 22 Ιανουαρίου 2021. Ανακτήθηκε στις 16 Ιανουαρίου 2021.
9. ↑  Newsroom (27 Ιανουαρίου 2019). «Καμάλα Χάρις: Μία δυναμική εισαγγελέας στην κούρσα για την αμερικάνικη προεδρία». *CNN.gr*. Ανακτήθηκε στις 16 Ιανουαρίου 2021.
10. ↑  «Kamala Harris announces 2020 presidential campaign». *CNN*.. Ανακτήθηκε στις January 28, 2019.
11. ↑  «Kamala Harris 2020 campaign launch». *Huffington Post*.. Ανακτήθηκε στις January 28, 2019.
12. ↑  «Kamala Harris announces presidential run at Oakland rally». *San Francisco Chronicle*.. Ανακτήθηκε στις January 28, 2019.
13. ↑  «Kamala Harris kicks of 2020 campaign with a massive rally in Oakland». *Business Insider*.. Ανακτήθηκε στις January 28, 2019.
14. ↑  Newsroom (3 Δεκεμβρίου 2019). «ΗΠΑ: Η Καμάλα Χάρις αποσύρεται από την κούρσα για το χρίσμα των Δημοκρατικών». *CNN.gr*. Ανακτήθηκε στις 10 Νοεμβρίου 2020.
15. ↑  Welle (www.dw.com), Deutsche. «Πρώτη μαύρη αντιπρόεδρος η Καμάλα Χάρις; | DW | 14.08.2020». *DW.COM*. Ανακτήθηκε στις 10 Νοεμβρίου 2020.
16. ↑  Team, ΤοΒΗΜΑ (8 Νοεμβρίου 2020). «Καμάλα Χάρις : Ποια είναι η πρώτη γυναίκα αντιπρόεδρος των ΗΠΑ». *Ειδήσεις - νέα - Το Βήμα Online*. Ανακτήθηκε στις 10 Νοεμβρίου 2020.
17. ↑  IEFIMERIDA.GR, NEWSROOM (7 Νοεμβρίου 2020). «Η Καμάλα Χάρις είναι η πρώτη γυναίκα αντιπρόεδρος των ΗΠΑ -Γράφει ιστορία | ΚΟΣΜΟΣ». *iefimerida.gr*. Ανακτήθηκε στις 10 Νοεμβρίου 2020.
18. ↑  «Kamala Harris: The Vice President». *The White House* (στα Αγγλικά). Ανακτήθηκε στις 21 Ιανουαρίου 2021.
19. ↑  «Κάμαλα Χάρις: Αναλαμβάνει χρέη Προέδρου των ΗΠΑ - Υπό ιατρική παρακολούθηση ο Μπάιντεν». *www.news247.gr*. Ανακτήθηκε στις 19 Νοεμβρίου 2021.
20. ↑  Newsroom. «Τζο Μπάιντεν: Μεταβιβάζει προσωρινά την εξουσία στην Κάμαλα Χάρις λόγω επέμβασης | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 19 Νοεμβρίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 91053810
* LCCN: n2009045056
* ISNI: 0000 0000 6582 6859
* GND: 1181140676
* SUDOC: 25104145X
* BNF: cb17941872t (data)
* BIBSYS: 1593520724092
* NDL: 031517062
* NKC: xx0266382
* US Congress: H001075
* CiNii: DA19731103

 |

 |

|  |  |  |  |  |
| --- | --- | --- | --- | --- |
| 

| π • σ • ε
Αντιπρόεδροι των Ηνωμένων Πολιτειών |
| --- |
|  |
| 
1. Τζον Άνταμς
2. Τόμας Τζέφερσον
3. Ααρών Μπερρ
4. Τζορτζ Κλίντον
5. Έλμπριτζ Γκέρι
6. Ντάνιελ Ντ. Τόμπκινς
7. Τζον Κ. Καλχούν
8. Μάρτιν Βαν Μπιούρεν
9. Ρίτσαρντ Μ. Τζόνσον
10. Τζον Τάιλερ
11. Τζορτζ Μ. Ντάλλας
12. Μίλαρντ Φίλμορ
13. Ουίλλιαμ Ρ. Κινγκ
14. Τζον Κ. Μπρέκινριτζ
15. Χάνιμπαλ Χάμλιν
16. Άντριου Τζόνσον
17. Σουίλερ Κόλφαξ
18. Χένρι Ουίλσον
19. Ουίλλιαμ Α. Ουίλερ
20. Τσέστερ Άρθουρ
21. Τόμας Α. Χέντρικς
22. Λεβί Π. Μόρτον
23. Αντλάι Στίβενσον
24. Γκάρετ Α. Χόμπαρτ
25. Θεόδωρος Ρούζβελτ
26. Τσαρλς Ο. Φέρμπανκς
27. Τζέιμς Σ. Σέρμαν
28. Τόμας Ρ. Μάρσαλ
29. Κάλβιν Κούλιτζ
30. Τσαρλς Γκ. Ντωζ
31. Τσαρλς Κέρτις
32. Τζον Νανς Γκάρνερ
33. Χένρι Α. Ουάλλας
34. Χάρι Τρούμαν
35. Άλμπεν Ου. Μπάρκλεϊ
36. Ρίτσαρντ Νίξον
37. Λίντον Τζόνσον
38. Χιούμπερτ Χάμφρεϊ
39. Σπίρο Άγκνιου
40. Τζέραλντ Φορντ
41. Νέλσον Ροκφέλερ
42. Ουόλτερ Μοντέιλ
43. Τζορτζ Χ.Ο. Μπους
44. Νταν Κουέιλ
45. Αλ Γκορ
46. Ντικ Τσέινι
47. Τζο Μπάιντεν
48. Μάικ Πενς
49. **Κάμαλα Χάρις**
 |  |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ηγέτες του Κογκρέσου των Ηνωμένων Πολιτειών |
| --- |
|  |
| 
**Πρόεδρος της Γερουσίας: Κάμαλα Χάρις (Δ)** ‧ **Πρόεδρος της Βουλής: Κέβιν ΜακΚάρθι (Ρ)**  *Αναπληρώτρια Πρόεδρος της Γερουσίας: Πάτι Μάρεϊ (Δ)*  |
|  |
| Ηγέτες της Γερουσίας των ΗΠΑ | 
* **Ηγέτης της Πλειοψηφίας: Τσακ Σούμερ (Δ)**
* **Ηγέτης της Μειοψηφίας: Μιτς ΜακΚόννελ (Ρ)**
 |  |
|  |
| Ηγέτες της Βουλής των Αντιπροσώπων των ΗΠΑ | 
* **Ηγέτης της Πλειοψηφίας: Στιβ Σκαλίζ (Ρ)**
* **Ηγέτης της Μειοψηφίας: Χακίμ Τζέφρις (Δ)**
 |

 |